Fermandarê YBŞê û Qaymeqamê Şengalê Derbarê Şerên Îro Dipeyvin
Dengê Amerîka derbarê rewşa aloziyên li herêmê qewimîne hevpeyvîn ligel fermandarê YBŞê Zerdeşt Şengalî û qaymeqamê Şengalê Mehma Xelîl kir
Îro Înê serê sibê di saat 1:30an de hind hêzên bi navê Pêşmergên Rojê, tê gotin ku ji aliyê Partî Demokratî Kurdistan(PDK) ve tên piştevanîkirin, li dewrûberên nahiya Xane Sorê êrîş li dij hêzên Yekîneyên Berxwedana Şengalê (YBŞ) ku xelkê herêma Şengalê ne. tê gotin ku, Partiya Karkerên Kurdistan (PKK) piştevaniya wan dike. Dengê Amerîka derbarê rewşa aloziyên li herêmê qewimîne hevpeyvînek ligel Zerdeşt Şengalî fermandarê YBŞê encam da. "Serê vê sibê fewceka Pêşmergan hatiye li Xane Sorê çeper li hember hêzên Me danîne, herweha hind qumandarên Tirkiyê jî di nava wan de hene, di saat şeş û nîvê sibê de, bi çekên giran êrîş kirin, Me jî bersiv da, ev şer heta saat 11an hat berdewamkirin, niha şer rawistyaye, lê ew hêzên xwe topî serhev dikin û xwe amade dikin jibo şer", fermandarê YPŞ’ê Zerdeşt dibêje. Şengalî derbarê pirsa girêdana hêzên wan bi Partiya Karkerên Kurdistan "PKK"re çiye? Ew dibêje "na ne raste, em ne girêdayî PKKê ne, em zarokên vê axên e, zarokên civaka Êzîdî ne, li herêma Şengalê, lê em înkar nakin ku PKK di dema fermana Şengalê de, dema DAIŞê Şengal dagîrkir bû, wan alîkarî da civaka Êzîdî". Li alîyê din derbarê heman rewşa şer û pevçûnên li herêma Şengalê Dengê Amerîka xwe gihande Qaymeqamê Şengalê Mehma Xelîl. "Em hêvîdarin ku şer raweste û aştî berqerar bibe, lê PKK li gur biryarên welatên derve tev digere û eger bêjin emê şer rawestînin jî, bawerî bi wan nayê kirin". Mehma Xelîl dîsan dibêje ew hêzên ku çûne Şengalê, hêzên herêma Kurdistanê ne, girêdayî wezareta Pêşmerge ne, zarokên herêmê ne û ev demek dirêje wê axê û sinoran diparêzin." Xelîl hêzên bi navê YBŞê bi endamên PKKê dizane, dibêje divê ji Şengalê derkevin, jiber ku ew sedema ne rihetî û têkçûna ewlekariya herêmê ne. Hepveyîn: Dexîlê Şemo û Yahya Berzencî